Referat fra bestyrelsesmøde i grundejerforeningen Ryttervej, onsdag den 23. april 2025 kl. 18.00 i Inside 

1. Siden sidst. Bordet rundt. Ikke så meget at berette.
2. Nye brikker til legeplads? Kryds og bolle? Per får lavet de 6 brikker og maler disse røde og blå. Det er vigtigt at de er robuste.
3. Grønne områder og legeplads, skal vi til at have en udefra til legepladsen? På lørdag når vi har legepladsdag, tager vi stilling til hvordan fremtiden ser ud. Hvis der ikke møder mange op og det stadig er de samme få personer der skal udføre arbejdet, vil vi ansætte en til arbejdet fremover, som så bliver lønnet af foreningen. De kan ikke være rigtigt at det er de samme få personer, der skal trække læsset hver gang.
4. Skal vi holde en komsammen eftermiddag på det grønne areal, med leg og boldspil?  De kunne være en god ide, men vi kan være i tvivl om opbagningen.
5. Piletræerne, hvad gør vi fremadrettet? Træerne klippes i bund ved roden og får så lov til at skyde igen. Det vil være synd hvis træerne ikke var der, de må gerne stå som en skov, men ikke blive alt for store.
6. Næste bestyrelsesmøde og hvor? Næste møde er hos Per Frandsen, Ryttervej 53 onsdag den 11. juni kl. 19.00
7. Evt. Vi har et ønske om at lave et areal på den grønne plæne foran Edward til et lidt mere vildt område, hvor vi ikke plejer plænen så ofte. Vild med vilje. Dette er Edward med på, der er nemlig meget fugtigt, skønt der er drænet. Der vil ved den lejlighed blive ryddet lidt op i træerne i området.


Med venlig hilsen og på gensyn
Per Hejlskov
25469170

